ათათურქიშ ჯოხოდვალაშ სტამბოლიშ აეროპორტი (თურქ. İstanbul Atatürk Havalimanı; (IATA: IST, ICAO: LTBA)) — ოერეფოშქაშე აეროპორტი სტამბოლს, თურქეთიშ უშხუაში აეროპორტი. იდვალუაფუ ნოღაშ ევროპულ ნორთის, ნოღაშ ისტორიული ცენტრიშ — სულთანახმეტიშ მოედანიშ ბჟადალშე 24 კილომეტრის, მარმარილოშ ზუღაშ წყარპიჯის. 1980 წანაშე, აეროპორტის თურქეთიშ მაართა პრეზიდენტიშ - მუსტაფა ქემალ ათათურქიშ ჯოხოდვალა უღუ.